**ΕΝΩΣΗ  ΥΠΑΛΛΗΛΩΝ  ΠΥΡΟΣΒΕΣΤΙΚΟΥ**

**ΣΩΜΑΤΟΣ**

**ΠΕΡΙΦΕΡΕΙΑΣ  ΣΤΕΡΕΑΣ  ΕΛΛΑΔΑΣ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ε.Υ.Π.Σ.Π. Στερεάς Ελλάδας – Μέλος της Π.Ο.Ε.Υ.Π.Σ.

ΑΝΑΓΝΩΡΙΣΜΕΝΗ ΜΕ ΤΗΝ ΥΠ’ΑΡΙΘΜ. 76/1998 ΑΠΟΦΑΣΗ ΠΡΩΤΟΔΙΚΕΙΟΥ ΛΑΜΙΑΣ

ΕΔΡΑ: Λαμία – Κων/νου Καραμανλή 3  - Π.Υ. Λαμίας

Τ.Κ.: 35100 - ΤΗΛ.& FAX.: 2231033636

eypsste.gr/e-mail: eypsster@yahoo.gr

**Τηλ. Προέδρου**: 6981890371 **- Τηλ. Γενικού Γραμματέα**: 6973771290

Αρ.πρωτ: 78 Λαμία 26.05.2018

ΠΡΟΣ: Μέλη της ΕΥΠΣ Περ. Στερεάς Ελλάδας

ΚΟΙΝ: Π.Ο.Ε.Π.Σ.

**ΘΕΜΑ: «Άμεσες παρεμβάσεις της Ε.Υ.Π.Σ. Στερεάς για τις μετακινήσεις συναδέλφων**

**στο Π.Κ. Σκύρου»**

Συνάδελφοι, η Ένωσή μας για μία ακόμα φορά με τις άμεσες παρεμβάσεις της μετά την έκδοση της υπ’αριθμ. 1317 Φ.102.1/08-05-2018 διαταγή της ΠΕΠΥΔ Στερεάς Ελλάδας, η οποία και εντέλλει την Διοίκηση της Π.Υ. Χαλκίδας ώστε να μετακινεί σε περίπτωση λήψης άδειας του Προϊσταμένου του Π.Κ. Σκύρου συναδέλφους από την Π.Υ. Χαλκίδας ή Κλιμακίων αυτής με χορήγηση φύλλων πορείας, κατά παράβαση του άρθρου 26 του ΚΕΥΠΣ και μετά από τηλεφωνική εντολή του Αρχηγού του Π.Σ., κατάφερε να σταματήσει τις μετακινήσεις αυτές, οι οποίες στερούνται νομιμότητας και λογικής!

Στο Δ.Σ. της Ένωσης την 21-05-2018 ομόφωνα, αποφασίστηκε η άμεση αντίδρασή μας με σειρά ενεργειών όπως της αυθημερόν επίσκεψης και διαμαρτυρίας στον Διοικητή της ΠΕΠΥΔ κ. Σπαή, όπως επίσης και ενημέρωσης του Προέδρου της ΠΟΕΥΠΣ αλλά και του Νομικού Συμβούλου αυτής για την δρομολόγηση περαιτέρω ενεργειών, ώστε να σταματήσουν άμεσα οι παράνομες αυτές μετακινήσεις, που προκάλεσαν μέγιστη ταλαιπωρία αλλά και οικονομική αιμορραγία στους μετακινούμενους συναδέλφους από τον Ν. Εύβοιας.

Το θέμα έφτασε μετά από παρέμβαση του προέδρου της ΠΟΕΥΠΣ, ευλόγως στον Αρχηγό του Π.Σ. κ. Τερζούδη, ο οποίος και αυτό πιστώνεται προς τιμήν του, αντέδρασε αμέσως δίνοντας τηλεφωνικά εντολή να σταματήσουν οι μετακινήσεις της μεγάλης ταλαιπωρίας των συναδέλφων μας στο Π.Κ. Σκύρου!

Η Ένωση Υπαλλήλων Πυροσβεστικού Σώματος Περιφέρειας Στερεάς Ελλάδας, διαβεβαιώνει κάθε συνάδελφο της Ένωσης ότι, όπως άμεσα αντέδρασε δύο φορές το τελευταίο χρονικό διάστημα, με τα ζητήματα που προέκυψαν στον Ν. Ευβοίας, θα συνεχίσει ενεργά και με οδηγό πάντα την τήρηση της νομιμότητας, των κανονισμών και της ισχύουσας νομοθεσίας που διέπουν το πυροσβεστικό προσωπικό, να τον προστατεύει από ενέργειες και αποφάσεις όπως οι προαναφερόμενες, που έχουν ως αποτέλεσμα την πρόκληση σύγχυσης και δυσαρέσκειας σε μία εποχή μάλιστα, που απαιτείται η ενίσχυση του με κάθε τρόπο στο δρόμο για το δύσκολο μέλλον που έρχεται.

Για το Δ.Σ. της Ε.Υ.Π.Σ. Περιφέρειας Στερεάς Ελλάδας

 Ο ΓΕΝΙΚΟΣ  ΓΡΑΜΜΑΤΕΑΣ                                             Ο ΠΡΟΕΔΡΟΣ

  ΜΙΧΟΣ  ΙΩΑΝΝΗΣ                                              ΥΦΑΝΤΗΣ ΕΥΑΓΓΕΛΟΣ